I sunniislam deles de viktigste tingene en muslim må tro på i seks trosartikler. (Tawhid) – Troen på den ene Gud, og forkastelsen av alle andre guddommer. (Mala'ika) – Troen på englene skapt for å tjene Allah. (kutub) – Troen på De hellige skrifter. (nabi og Rasool) – Troen på profetene, sendt fra Allah for å rettlede menneskene. (Qiyâmah) – Troen på dommedag og oppstandelsen, da alle mennesker vil bli holdt ansvarlige for sine handlinger på jord. (Qadr) – Troen på Skjebnen, at alt som skjer i denne verden er forutbestemt.